तारिक फतह जब मुहम्मद -बिन कासिम के क्रूरतम हमलों से लेकर ,दाहिरसेन की सपरिवार नृशंस हत्या का जिक्र करते हैं तो लगता है कि कोई ‘संघ’का बौद्धिक हिन्दुत्ववादी इतिहास दुहरा रहा है। जनाब तारिक फतह साहिब न केवल गौरी ,गजनवी ,चंगेज,तैमूर ,तुगलक ,बाबर और ओरंगजेब की खबर लेते हैं ,बल्कि वे तो आधुनिकतावादी जिन्ना की भी कब्र खोदने से नहीं चूकते। वे भारत -पाकिस्तान की आवाम के डीएनए को ‘आर्यों ‘ की परम्परा से जोड़ते हैं। वे पाकिस्तान के निर्माण और अस्तित्व पर भी सवाल उठाते हैं। वे मुस्लिम लीग को कोसते हैं । वे हर मंच से हर बक्त -मुक्त कंठ से बिना किसी लॉग लपेट के इस्लामिक आतंकवाद को ‘गैर इस्लामिक’ गैर जेहादी फरमाते हैं ! लगे हाथ भारत को और हिन्दुओं को सहिष्णुता का वैश्विक आदर्श बताते जाते हैं। उनके भाषणों से लगता है कि वे शायद भारत आकर अपने हिन्दू मेजवानों का शुक्रिया अदा कर रहे हैं ! गनीमत यह रही कि किसी श्रोता ने यह नहीं कहा कि एक ‘मुसलमान भी हिन्दुओं का खैरख्वाह हो सकता है !